Danish Agro ramt af IT-angreb | Maskinbladet
Af JOF - 20. apr. 2020 kl. 10:07
Danish Agro koncernens IT-systemer ramt af målrettet angreb udefra.
Den 19. april 2020 var Danish Agro koncernen målet for et målrettet ransomware-angreb, som påvirker dele af koncernens IT-miljø, skriver Danish Agro i en pressemeddelelse.
- Vores produktion og levering af foder, planteværn, gødning og såsæd er delvist påvirket af hændelsen, og angrebet giver os nogle praktiske udfordringer i forhold til bestilling og levering i flere selskaber. Det vil vi gøre alt, hvad vi kan for at løse sammen med vores kunder, udtaler koncernchef Henning Haahr.
20. apr. 2020 kl. 10:07